Samarbejdsaftale vedr. organisering og finansiering af SPOC-funktion

BAGGRUND OG FORMÅL

1.1 Baggrunden for nærværende samarbejdsaftale er et nationalt tværsektorielt samarbejde under økonomiaftalerne for 2016 om udbredelsen af telemedicinsk hjemmemonitorering.

1.2 Hjemmemonitoreringen tilbydes til borgere med diagnoser inden for bestemte målgrupper, i første omgang KOL og Hjertesvigt, men på sigt også andre diagnoser. Kommunerne har sammen med sygehusene ansvaret for at sikre den lokale implementering og drift af de telemedicinske tilbud.

1.3 Nærværende samarbejdsaftale omfatter SPOC -funktionen. (Single point of contact)

1.4 Formålet med samarbejdet er således i fællesskab at:

− implementere og varetage driften af hjemmemonitoreringen, herunder at håndtere SPOC-funktionen i det syddanske landsdelsprogram. SPOC står for Single Point Of Contact, og er - kort fortalt - den enhed, der sørger for at være opsamler og videreformidler af fejlmeldinger og ændringsønsker på løsningerne, som det er nødvendigt at løfte op til leverandøren på vegne af alle aftaleparter.

− sikre løbende udvikling og tilpasning af de nødvendige opgaver med den fælles målsætning at udvikle levering af telemedicin, hvilket vil fremme sundhed og forebygge indlæggelser gennem effektiv overvågning og pleje i hjemmet.

**2. HJEMMEL OG ORGANISERING**

2.1 Samarbejdet er organiseret som et tværgående samarbejde mellem aftalens parter efter sundhedslovens § 78, stk. 3 og 7. Samarbejdet kan derfor kun omhandle de opgaver, som regioner og kommuner i forvejen selv kan varetage.

2.2 Samarbejde efter sundhedslovens § 78 er betinget af regional deltagelse.

2.3 Samarbejdet organiseres sådan, at den SPOC-funktionen varetages som en del af SSL-enheden organiseret i SDSI. Nærmere om opgaverne i samarbejdet i afsnit 3 nedenfor.

2.4 Samarbejdet fungerer sådan, at SSL-enheden stiller en SSL-løsning til rådighed for sygehusene og de deltagende kommuner. Samtidigt fungerer SPOC-enhed som den enhed, der sørger for at være opsamler og videreformidler af fejlmeldinger og ændringsønsker på løsningerne, som det er nødvendigt at løfte op til leverandøren, på vegne af alle parter i det syddanske landsdelssamarbejde. Nærmere om opgaverne i samarbejdet i punkt 3 nedenfor.

2.5 Samarbejdet forankres i SDSI sådan, at der etableres en Styregruppe bestående af et repræsentativt udsnit af repræsentanterne for alle Parter i nærværende Samarbejdsaftale samt samarbejdsaftalen vedr. SSL-enheden.

**3. OPGAVER**

3.1 Samarbejdet indebærer, at SSL-enheden stiller et teknisk set-up til rådighed for Regionen og kommunerne i form af indledende klargøring af tablets, der skal udleveres til borgerne til brug for hjemmemonitorering samt løbende service og support af udstyret. Dette søges håndteret via samarbejde med en ekstern leverandør. SSL-enheden sender således på vegne af fællesskabet selve logistik-opgaven i udbud.

3.2 SSL-enheden varetager følgende opgaver vedr. SPOC-funktionen ("**Opgaverne**") i samarbejdet:

− SPOC-funktionen skal løse opgaver der knytter sig til den nationale brugergruppe organiseret under Telma samt sekretariatsbetjene og servicere den lokale brugergruppe i syd.

-SPOC-funktionen skal håndtere ændringsønsker fra de lokale brugere af løsningerne og være kontaktpunkt for alle henvendelser til og fra Telma Og FUT-S

3.3 Opgaverne er under løbende optimering og udvikling, og der vil løbende kunne forekomme ændringer i beskrivelserne. Se i øvrigt punkt 8 Ændringer.

3.4 Eventuelt fastsatte servicemål for SPOC-funktionens løsning af Opgaverne aftales i styregruppen Se i øvrigt punkt 8 Ændringer.

3.5 SPOC-funktionen sikrer, at der til enhver tid er ansat tilstrækkeligt med kvalificeret personale til at løse Opgaverne. Personalet ansættes af SDSI og personalet hører under SDSI ledelsesansvar. SDSI kan anvende allerede ansat personale til at udføre Opgaverne.

3.6 SPOC-funktionen kan efter eget valg anvende egne lokaler og eget materiel, hardware, software mv. i sin løsning af Opgaverne, jf. dog punkt 5 om finansiering.

3.7 Samarbejdsaftalen medfører ingen begrænsninger i enhedens mulighed for at anvende juridiske, indkøbsmæssige og it-tekniske ressourcer internt i enheden til løsning af Opgaverne, jf. dog punkt 5 om finansiering.

3.8 Hver part skal løbende medvirke til koordinering og udvikling af samarbejdet, herunder til sikring af udveksling af relevante informationer og tilpasning af arbejdsgange.

3.9 Parterne skal desuden bidrage til opsamling af erfaringer og erfaringsudveksling med henblik på optimering og ensretning af arbejdsgange, der har betydning for levering af telemedicinsk hjemmemonitorering.

3.10 De nærmere rammer for de opgaver, der er beskrevet i punkt 3.8 og 3.9 kan være beskrevet i **bilag 3**.

**4. FORPLIGTELSER**

4.1 Hver Part forpligter sig til at varetage de opgaver, der er beskrevet i afsnit 3 i Samarbejdsaftalens løbetid, jf. punkt 7.

4.2 Ved tiltrædelse af Samarbejdsaftale er Parterne hver især ansvarlig for, at der er sket korrekt politisk behandling og godkendelse forud for tiltrædelsen. Det er dog muligt at tiltræde Samarbejdsaftalen med forbehold for politisk godkendelse, hvilket dog medfører, at endelig tiltræden først sker efter endt politisk behandling.

4.3 Såfremt der under samarbejdsaftalen bliver behov for, at der foretages behandling af persondata, skal Parterne, før behandlingen af persondata påbegyndes, indgå en separat databehandleraftale og/eller en aftale om fælles dataansvar. Parternes behandling af persondata skal herefter ske i overensstemmelse med den pågældende aftale. SPOC-enheden skal indgå en underdatabehandleraftale med Telma, hvori der indgår en årlig revisionserklæring.

**5. FINANSIERING**

5.1 Finansiering af samarbejdet sker efter "hvile-i-sig-selv-princippet" og skal derfor være omkostningsneutralt for SPOC-funktionen.

5.2 Hver Part afholder selv de udgifter, der ikke relaterer sig til SPOC-funktionens varetagelse af Opgaverne. Det omfatter fx udgifter til de opgaver, der er foregår i de enkelte kommuner og i regionen samt eventuelle ændringer som følge af samarbejdet internt i den enkelte kommune, herunder, men ikke begrænset til, ændrede arbejdsgange og øgede administrationsomkostninger.

5.3 Finansieringen består af de omkostninger der fremgår af bilag 1 opgjort på opgaver relateret til SPOC-funktionen.

5.4 Etableringsomkostninger dækker alle omkostninger i forbindelse med opstart, oplæring og etablering af funktionen i efteråret 2023.

5.5 Aftalens parter finansierer de samlede driftsomkostninger efter fordelingsnøglen 50/50, hvoraf sygehusenes andel udgør 50 % af de samlede omkostninger og kommunernes andel udgør 50 % af de samlede omkostninger. Kommunerne finansierer den kommunale andel efter en fordelingsnøgle baseret på antallet af borgere i de enkelte kommuner. Fordelingsnøglen fremgår af aftalen i bilag 1.

5.6 Idet Opgaverne er under løbende optimering og udvikling, vil der kunne forekomme ændringer i omkostninger. Omkostningerne fordeles mellem Kommunerne, og sygehusene efter en fordelingsnøgle, jf. **bilag 1,** og efter "hvile-i-sig-selv-princippet", jf. punkt 5.1

5.7 De omkostninger der påfalder de enkelte organisationer vil blive opkrævet en gang årligt ved udsendelse af faktura.

Alle priser er beregnet i P/L-niveau 2023 og vil årligt blive reguleret i forhold til det gældende P/L-niveau.

Fordelingsnøglen, og dermed hver kommunes andel af driftsomkostningerne, reguleres årligt den 1. januar som følge af ændringer i indbyggertal. Som indeks anvendes Danmarks Statistik opgørelse af folketallet for den enkelte kommune det foregående kvartal.

**6. ANSVAR**

6.1 SPOC-funktionen kan ikke gøres ansvarlig for direkte eller afledte udgifter og konsekvenser som følge af Regionens og kommunernes brug af SPOC-funktionen. Ligeledes kan SPOC-funktionen ikke pådrage sig erstatningsansvar som følge af brug af de telemedicinske løsninger (borger- og med-arbejderløsning).

**7. VARIGHED**

7.1 Samarbejdsaftalen er forpligtende i 3 år fra aftalens indgåelse. Herefter er der mulighed for at genforhandle eller forlænge aftalen.

7.2 Samarbejdsaftalen kan opsiges af en Part med seks (6) måneders varsel til udløb af den forpligtende 3-års periode.

7.3 Uanset punkt 7.2 kan Samarbejdsaftalen bringes til ophør med et kortere varsel, såfremt Klagenævnet for Udbud udsteder påbud herom. Opsigelsesvarslet fastsættes i overensstemmelse med påbuddet.

7.4 Hvis hjemlen for samarbejdet, jf. punkt 2.1, bortfalder, bortfalder Samarbejdsaftalen senest på tidspunktet for hjemlens bortfald.

**8. ÆNDRINGER**

8.1 Væsentlige ændringer af Samarbejdsaftalen drøftes i samarbejdsorganisationen, jf. bilag 3, og kræver samtlige Parters accept.

8.2 Ønsker én eller flere af kommunerne eller sygehusene at udtræde af Samarbejdsaftalen finder punkt 7.2 anvendelse. Det aftalte fordelingsnøgle ændres i så tilfælde forholdsmæssigt efter de principper, der er angivet i bilag 1.

8.3 Ønsker Parterne at optage en ny part i Samarbejdsaftalen, fx en kommune eller et sygehus, kræver det samtlige Parters accept. Den aftalte fordelingsnøgle ændres forholdsmæssigt efter de principper, der er angivet i bilag 1.

**9. UNDERSKRIFTER**

Samarbejdsaftalen er underskrevet i26 (20 kommuner + 4 sygehuse) hvoraf hver Part har fået en kopi.